**15**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica daje soglasje k Najemni pogodbi št. 4780-0097/2024-18, s katero se za nedoločen čas v najem odda gostinski del objekta »SUPER 8« v pritličju stavbe št. 1005, ki leži na nepremičnini s parc. št. 24/8 k.o. 2304 – Nova Gorica, na naslovu Kolodvorska pot 1, 5000 Nova Gorica, v izmeri 108 m2.

2.

Ta sklep velja takoj.

Številka: 4780-0097/2024

Nova Gorica, dne

 Samo Turel

 ŽUPAN

Številka: 4780-0097/2024-17

Nova Gorica, dne 4. junija 2025

### O B R A Z L O Ž I T E V

Mestna občina Nova Gorica je imetnica stavbne pravice na nepremičnini s parc. št. 24/8 k.o. 2304 Nova Gorica. Stavbna pravica je ustanovljena za določen čas dveh let in preneha 29. 4. 2026. V času do prenehanja stavbne pravice je predviden odkup stavbe št. 1005 ter zemljišč s parc. št. 24/8 in 24/9, vse k.o. 2304 Nova Gorica. V pritličju stavbe št. 1005 se nahaja gostinski lokal, ki se oddaja v najem za nedoločen čas. Predmet najema zajema notranji gostinski prostor v skupni izmeri 85,29 m2 ter zunanjo kuhinjo s teraso in pergolo v skupni površini 22,85 m2. Najemna pogodba se bo predvidoma sklenila od 1. 7. 2025 dalje.

Za oddajo poslovnega prostora v najem je bilo dne 9. 5. 2025, na spletni strani Mestne občine Nova Gorica, objavljeno javno zbiranje ponudb za oddajo poslovnega prostora v najem, na katero se je lahko prijavil vsak potencialni najemnik.

Statut Mestne občine Nova Gorica v 9. alineji drugega odstavka 19. člena določa, da daje Mestni svet soglasje k najemnim pogodbam, ki so daljše od 5 let in k pogodbam, ki so krajše od 5 let, če se nanašajo na istega najemnika in isti predmet in predstavljajo nadaljevanje najemnega razmerja, če skupaj z novo pogodbo le-to presega obdobje petih let.

Vpogled v najemno pogodbo je možen v Službi za premoženjske zadeve.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

 Samo Turel

PRIPRAVILI: ŽUPAN

Tajda Pregelj

Svetovalka za premoženjske zadeve

Tjaša Harej Pavlica

Vodja Službe za premoženjske zadeve